" Fjórða iðnbyltingin stendur nú yfir og framundan eru miklar breytingar . Róbótar taka yfir störf , gervigreind leysir ráðgjafa af hólmi og drónar munu ferja fólk og varning . Tækni framtíðarinnar er í senn heillandi , ógnvænleg og sveipuð óvissu . “ Vísir / Getty „ Fjórða iðnbyltingin stendur nú yfir og framundan eru miklar breytingar . Róbótar taka yfir störf , gervigreind leysir ráðgjafa af hólmi og drónar munu ferja fólk og varning . Tækni framtíðarinnar er í senn heillandi , ógnvænleg og sveipuð óvissu . “ Þetta segir í tilkynningu frá Háskólanum í Reykjavík vegna fyrirlesturs sem haldinn verður í hádeginu . Þar mun Ólafur Andri Ragnarsson , aðjúnkt í tölvunarfræði , ræða fjórðu iðnbyltinguna . Tilefnið er útgáfa hans á bók um fjórðu iðnbyltinguna en hann hefur ferðast um allan heim og rætt við leiðandi aðila í þessari þróun til að kynna sér framtíðina . Hann mun fara yfir iðnbyltingar fyrri tíma og ræða við hverju megi búast af þeirri fjórðu . Fyrirlesturinn verður haldinn í stofu M 101 klukkan 12:10 - 13:00 . Sýnt verður frá fyrirlestrinum í beinni útsendingu og er hægt að nálgast hana hér að neðan .